Diari Oficial de la Generalitat Valenciana


Sumari del DOGV 8504, del 12-03-2019 (2019/2464)

ORDRE 3/2019, de 8 de març, de la Conselleria d'Hisenda i Model Econòmic, per la qual es fixen les quantitats actualitzades per al càlcul de subvencions i bestretes per a despeses electorals, així com el límit dels que puguen realitzar els partits, coalicions o agrupacions que concórreguen a les eleccions a les Corts.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/03/08/3/dof/vci/html**

### Dades del document

Número de DOGV
:   8504

Data del DOGV
:   12-03-2019

Secció del DOGV
:   I. DISPOSICIONS GENERALS

Número del document
:   2019/2464


Data del document
:   08-03-2019

Organisme emissor
:   Conselleria d'Hisenda i Model Econòmic

Tipus de document
:   Ordre

Descriptors 

:   * Conselleria d'Hisenda i Model Econòmic
    * Corts Valencianes
    * Junta Electoral
    * despeses electorals
    * Parlament regional
    * legislació
    * eleccions regionals
    * suport econòmic
    * aliança electoral

ORDRE 3/2019, de 8 de març, de la Conselleria d'Hisenda i Model Econòmic, per la qual es fixen les quantitats actualitzades per al càlcul de subvencions i bestretes per a despeses electorals, així com el límit dels que puguen realitzar els partits, coalicions o agrupacions que concórreguen a les eleccions a les Corts. [2019/2464]  
Convocades pel president de la Generalitat, per mitjà del Decret 2/2019, de 4 de març, eleccions a les Corts, és procedent, per part de la Conselleria d'Hisenda i Model Econòmic, dictar la norma legal que actualitze les quantitats assenyalades en els articles 40 i 41 de la Llei 1/1987, de 31 de març, electoral valenciana.  
Per això, i vistos els crèdits consignats en la Llei de pressupostos per al present exercici, en compliment del mandat contingut en els preceptes abans assenyalats,  
  
  
ORDENE  
  
Article primer. Límit de despeses  
1.1. Per als partits, federacions, coalicions o agrupacions d'electors que concórreguen només a les eleccions a les Corts, el límit de despeses per a cada un d'aquests, per cada circumscripció on presenten candidatura, serà el que resulte de multiplicar, per 0,27 ?, el nombre d'habitants de dret de la circumscripció.  
1.2. De conformitat amb el que disposa el paràgraf anterior, el límit de despeses que podran realitzar els partits, federacions, coalicions o agrupacions d'electors en cada una de les províncies que integren la Comunitat Valenciana, per a les pròximes eleccions, de conformitat amb el cens vigent de població, és el següent:  
- Alacant: 496.481,13 euros.  
- Castelló: 164.408.46 euros.  
- València: 687.956,22 euros.  
  
Article segon. Límit de despeses en concurrència electoral  
En el cas que els partits, federacions, coalicions o agrupacions d'electors concórreguen simultàniament a les eleccions a les Corts i a les Corts Generals, el límit de les dites despeses electorals és el que estableix l'article 131.2 de la Llei orgànica 5/1985, de 19 de juny, del règim electoral general.  
  
Article tercer. Bestretes de subvencions  
Les bestretes de subvencions que preveu l'article 42.1 de la Llei electoral valenciana quedaran a disposició dels partits, federacions, coalicions o agrupacions d'electors, en aplicació del que disposa l'article 42.3 de l'assenyalada llei, a partir del dia 3 d'abril de 2019.  
  
El procediment per a la seua sol·licitud serà el que assenyala l'article 42.2 de la Llei electoral valenciana.  
  
Article quart. Bases per al càlcul de les subvencions  
Les quantitats assenyalades en l'article 41.1 de la Llei 1/1987, de 31 de març, electoral valenciana, pel qual s'estableixen les regles per a la subvenció per la Generalitat Valenciana de les despeses electorals, queden fixades en els següents imports:  
a) 13.387,25 euros per escó.  
b) 0,67 euros per vot aconseguit per cada candidatura que obtinga escó.  
c) 0,67 euros per cada vot aconseguit per cada candidatura que haja obtingut almenys el 3 % dels vots emesos vàlidament en l'àmbit de la Comunitat.  
  
  
DISPOSICIÓ ADDICIONAL  
  
Única. Aplicació pressupostària  
La gestió pressupostària i de despesa derivada de l'aplicació de la Llei de la Generalitat Valenciana 1/1987, de 31 de març, electoral valenciana, i de la present ordre es realitzarà amb càrrec a la secció 07, servei 02, centre gestor 02, programa 462.60, Processos electorals i consultes populars, línia de subvenció S1643000, «Subvenció a partits polítics per a despeses electorals», del pressupost de la Generalitat per a l'exercici 2019.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor el dia que es publique en el Diari Oficial de la Generalitat Valenciana.  
  
València, 8 de març de 2019  
  
El conseller d'Hisenda i Model Econòmic,  
VICENT SOLER I MARCO


Còpia Permalink ELI